ФК Ямбол
ФК Ямбол е футболен клуб от град Ямбол, основан през 1915 г. Участник в Югоизточната Трета лига.

В своята история Ямбол има три участия в „А“ група и 24 сезона в „Б“ група. Клубът е полуфиналист в Държавното първенство по футбол през 1933 и 1936 г. През 1939 г. стига до полуфинал и за Царската купа. През сезон 1970/71 регистрира най-доброто си класиране в „А“ група – 13-о място.

История 
Юношеско туристическо дружество Тунджа е създадено на 17 март 1915 г. Негови учредители са ентусиазирани младежи – ученици в смесеното педагогическо училище в Ямбол. Дейността на дружество „Тунджа“ се изразявала предимно в уреждане на излети и футболни срещи.

През 1929 г. клубът е преиминуван на Слава. През 1930 г. става шампион в Окръжната спортна област „Приморска спортна област“ и печели правото да участва в Държавното първенство. Отпада в 1/8-финалите след загуба с 1:7 от Владислав (Варна). През следващите години е редовен участник в Държавното първенство като първенец на „Приморска спортна област“, а впоследствие и на „Тунджанска спортна област“.

През 1933 г. Слава се обеденява с Ботев (Ямбол) и приема името Ботев. През същата година клубът достига до полуфинал в Държавното първенство, елимирайки Черноморец (Бургас) и Борислав (Стара Загора), но губи с 2:4 от Левски (София).

През 1935 г. клубът се преименува на Георги Дражев, а през 1936 отново достига до полуфинал в Държавното първенство, където губи с 0:6 от Славия (София). През 1937 г. клубът въвежда абонаментни карти за сезона – вероятно пръв в историята на родния футбол! През 1938 г. става част от основаната Национална футболна дивизия, но завършва на последното 10-о място.

През 1945 г. клубът се преиминува на Партизан, а през 1949 г. на Динамо. През същата година става част от новосформираната Южна „Б“ група, завършвайки на 8-о място (от 10 клуба) в първия ѝ сезон.

През 1956 г. името на клуба отново е променено – Николай Лъсков. В периода 1962–1970 Лъсков участва в „Б“ група. През сезон 1969/70 завършва на 1-во място и печели историческа промоция за „А“ група. Клубът прекарва три сезона в елитната дивизия, преди отново да изпадне във втория ешелон.

Наименования 
 Тунджа, от 1915 до 1929 г.
 Слава, от 1929 до 1933 г.
 Ботев, от 1933 до 1934 г.
 Георги Дражев, от 1935 до 1945 г.
 Партизан, от 1945 до 1950 г.
 Динамо, от 1950 до 1956 г.
 Николай Лъсков, от 1956 до 1979 г.
 Тунджа, от 1979 до 1993 г.
 Ямбол, от 1993 до 2004 г.
 Тунджа-1915, от 2004 г.

Успехи 
 През 1930 г. Слава, след като е победител в „Приморската спортна област“ играе в 1/8 финал в първенство на България.

  През 1931 г. Слава, след като е победител в „Приморската спортна област“ играе в 1/4 финал в първенство на България.

  През 1932 г. Слава, след като е победител в „Приморската спортна област“ играе в 1/8 финал в първенство на България. Клуба побеждава Борислав (Ст. Загора) с 3:0, но не е ясно дали и с кой играе на 1/4 финал.

  През 1933 г. върху част от територията на Приморска Окръжна спортна област се създава Тунджанска Окръжна спортна област.
  'През 1933 г. 1/2 финал в първенството на България, като „Ботев Ямбол“.'
  През 1934 г. Ботев стига до 1/4 финал финал в първенството на България.
  През 1935 г. Ботев (Ямбол) играе на 1/8 финал в първенството на България.
  През 1936 г. стига отново до трето място под името „Георги Дражев“.
  През 1939 г. Тунджа е полуфиналист за Царската купа под името „Георги Дражев“.
  През 1960 г. Четвъртфиналист за купата на страната като „Николай Лъсков“.
  През 1969/70 първенец в „Б“ група (От 34 мача през сезона, Тунджа Ямбол има 22 победи, 7 равни и 5 загубени мача. Завършва сезона с 51 точки.)
  През сезон 2011-2012 Тунджа 1915 Ямбол стига до 1/8 финал за Купата на България.
  Тунджа 1915 Ямбол е на 7-о място във вечна ранглиста на Държавното първенство.
  Тунджа 1915 Ямбол е на 12-о място във вечна ранглиста на Националната футболна дивизия.
  Тунджа 1915 Ямбол е на 27-о място във вечна ранглиста на Републиканското първенство.
  Тунджа 1915 Ямбол е на 31-во място във вечна ранглиста на българските първенства (Държавно първенство, НФД, Републиканско първенство и „А“ ФГ)
  Тунджа 1915 Ямбол през 2014 г. заема 40-о място във вечната ранглиста на „А“ група („А“ РФГ (1948-1994 г.), „А“ ПФГ (1994-2000 г. и 2003-2005 г.), ВПФЛ (2000-2003 г.) и „А“ ФГ (2005-2014 г.))
  Тунджа 1915 Ямбол е на 28-о място във вечна ранглиста в българската „Б“ група.

„Б“ футболна група 
 24 участия в „Б“ футболна група:
 1950-8-и,
 1956-8-и,
 1962/63-16-и,
 1963/64-2-ри,
 1964/65-7-и,
 1965/66-4-ти,
 1966/67-15-и,
 1967/68-3-ти,
 1968/69-2-ри,
 1969/70-1-ви,
 1973/74-10-и,
 1974/75-13-и,
 1975/76-18-и,
 1976/77-14-и,
 1977/78-17-и,
 1978/79-18-и,
 1979/80-17-и,
 1980/81-16-и,
 1981/82-20-и,
 1987/88-11-и,
 1988/89-12-и,
 1990/90-19-и,
 1993/94-15-и

Стадион 
Тунджа играе срещите си на стадион „Тунджа“ или познат още като „Николай Лъсков“, с капацитет 18 000 зрители. Стадионът се намира в западната част на град Ямбол, в квартал Златен Рог и е разположен на река Тунджа.

Адрес: ПК 8600, ж-к „Златен Рог“, Стадион „Тунджа“

Състав 2019-2020 

Аспарух Вълчанов (Паруш)
 Христо Момчев
 Ангел Червенк
 Боян Йосифов
 Галин Минчев
 Ангел Трингов
 Иван Караманов
 Стойко Стойков
 Владко Шаламано
 Евгени Андонов
 Любомир Тихомиров
 Петър Далаков
 Пламен Николов
 Веско Ковачев
 Йордан Жежов
 Стоян Стоянов
 Господин Мирчев
 Христо Присадников

 Иван Пенчев
Алекси Карамфилов
 Георги Мечечиев
 Станимир Вълков
Веселин Георгиев
Христо Колев/хитона/
 Ахмед Дормушев
 Веселин Трендафил
 Стоян Вражев
 Денко Троев
 Иван Лазаров
 Добри Добрев

Външни препратки 
 Официален уебсайт на отбора

Ямбол
Спорт в Ямбол
Основани в България през 1915 година